સુપ્રિમ કોર્ટે આ મામલે દોષી અધિકારીઓની વિભાગીય તપાસ સંબંધી સ્ટેટસ રિપોર્ટ મંગાવી છે. ઉલ્લેખનીય છે કે ગોધરા ટ્રેન અગ્નિકાંડ પછી ગુજરાતમાં જે કોમી તોફાનો થયા હતા તેમાં 2002માં ગર્ભવતી બિલકિસ બાનો સાથે ગેંગરેપ થયો હતો. સાથે જ આ હિંસામાં તેના પરિવારના સાત સદસ્યોને મારી નાંખવામાં આવ્યા હતા. જે પછી બોમ્બે હાઇ કોર્ટે ચાર મેના રોજ પોતાના નિર્ણય સંભળાવતા ગેંગ રેપ કરનારા 12 દોષીઓને ઉંમરકેદની સજા સંભળાવી હતી. જ્યારે કોર્ટે પોલીસકર્મી અને ડોક્ટરો સહિત સાત લોકોને નીચલી કોર્ટના નિર્ણય રદ્દ કરી મુક્ત કર્યા હતા.